*päivitetty 17.8.2023*

KUNTALAISALOITE KALATALOUSVELVOITTEEN ASETTAMISESTA KUNTAOMISTEISEN VESIVOIMALAN VESITALOUSLUPAAN

[ASIAKIRJAMALLI ALKAA]

**PÄIVÄYS**

**ALOITTEEN TEKIJÄ**

LISÄÄ KUNNAN NIMI OMISTAMALLE LISÄÄ VOIMALAITOKSEN NIMI ON ASETETTAVA KALATALOUSVELVOITE VAELLUSYHTEYKSIEN PALAUTTAMISEKSI

Kunnan omistaman voimalaitoksen nimi vesitalousluvassa ei ole kalatalousvelvoitetta, minkä vuoksi voimalan toiminnan aiheuttamia haittoja ei voida minimoida tai vähentää Vesilain 587/2011 3 luku 14 §:n mukaisesti. Kunnan olisi saatettava omistamansa yhtiön toiminta ajan tasalle, mitä ympäristövaatimuksiin tulee. Kalatalousvelvoitteiden puuttuminen vesitalousluvasta selittyy usein historiallisilla syillä, mutta nykyinen tutkimustieto ja vesiluontoa koskeva lainsäädäntö antaa syyn tilanteen muuttamiselle.

Elinympäristön laadusta on tullut tekijä, jolla alueet, seudut, kaupungit ja kunnat kilvoittelevat yrityksistä, osaavasta työvoimasta ja uusista asukkaista. Asumisviihtyisyys, virkistäytyminen ja elämykset luonnossa korostuvat ja asumismahdollisuus vesistön läheisyydessä nähdään keskeisenä vetovoimatekijänä. Yhä useammalle virkistyskalastajalle on tärkeää luontaisesti lisääntyvien kalojen pyydystäminen. Samalla kun joen ekologista tilaa parannetaan, mahdollistetaan alueen ja kuntien imagon ja vetovoimaisuuden paraneminen.

Asetettavan kalatalousvelvoitteen olisi vastattava alla esitettyihin vaatimuksiin.

**Vaatimukset**

1. **Vaelluskalojen ja muiden eliölajien liikkuminen onnistuu vesistössä nousuesteen ohi kahteen suuntaan**
2. Vaelluskalojen ja muiden vastaavien eliöiden **alasvaellus on turvattava niin, että eliöt eivät tuhoudu voimalaitoksen turbiinissa.**
3. Kaikkiin uomiin on määritettävä oma ympäristövirtaama. Tällä toimella pyritään pitämään **ekosysteemi ja siihen kuuluvien eliöiden populaatiot elinkelpoisina** sekä **palauttamaan vesivoiman tuotannon tuhoamia kutu- ja poikastuotantoalueista.**
4. **ohitusratkaisun toimivuutta on seurattava** **kymmenen vuoden ajan, ja tällä ajanjaksolla voi tehdä rakenteellisia muutoksia tai virtausmäärien tarkastamisia**, mikäli se on tarpeen toimivuuden parantamiseksi.
5. Kalatalousvelvoitteeseen on sisällytettävä **kalojen elinympäristöjen palauttaminen ja kunnostaminen**, sillä vesivoimarakentaminen on hävittänyt näitä.
6. Velvoitteen haltijalle tulee myös määrätä **selvitysvelvollisuus kalatalousvelvoitteiden ajantasaisuuden varmistamiseksi määräajoin**.
7. Velvoitteena perustetun vesitaloushankkeen hallinta ja siihen kuuluvat vastuut on osoitettava haittaa aiheuttavan vesitaloushankkeen omistajalle. **Hankkeen toiminnan ylläpitoa tai vastuita ei voi siirtää kolmannelle osapuolelle.**